印度河水協定

印度河水協定係印度同巴基斯坦兩國之間嘅水資源共享協議，協議晌1960年9月16日由兩國嘅領袖同世界銀行簽署。

因為印度河同另外好幾條支流都係由印度流入巴基斯坦，1947年印巴分治之後兩國喺水資源分配方面出現咗爭拗，後來由世界銀行介入調停，經過多年嘅努力，兩國終於達成咗《印度河水協定》。

根據協定，印度河、奇納布河同傑盧姆河除咗部份河水要供畀克什米爾之外，全部都劃分畀巴基斯坦；而薩特萊傑河、拉維河同比亞斯河就劃分畀印度。之後，巴基斯坦就展開咗長達14年嘅印度河河谷發展計劃。

參考 
《巴基斯坦史》楊翠柏、劉成瓊　三民書局　ISBN 957-14-4134-1
《巴基斯坦》陸水林　重慶出版社　ISBN 7-5366-6632-2
《印度河水協議》全文

印度史
巴基斯坦史